《别安子允》
宋代·刘子翚

得酒犹堪慰倦游，长亭直为故人留。烟尘几处兵犹斗，风雨一年春又休。

尚记虎头初掷笔，终怜猿臂未封侯。离歌唱落榆关月，可是君心耐得愁。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。